《九日独泛松江一首》
宋代·王阮

松江牢落一舟归，中有人惊岁月违。
太一自期莲叶是，白衣何恨菊花非。
水收四面郊原阔，霜入千山草木稀。
已分沧洲付吾道，便应从此下渔矶。

作者简介：（?—1208）宋江州德安人，字南卿。王韶曾孙。孝宗隆兴元年进士。对策极言迁都建康以图进取。光宗绍熙中知濠州，整修战备，金人不敢犯。改知抚州。韩侂胄闻其名，特命入奏，诱以美官，遭拒大怒，批旨予祠。归隐庐山以终。有《义丰集》。